b'\n_START_ARTICLE_\nP\xc3\xa1draic Colum\n_START_SECTION_\nPrimers anys\n_START_PARAGRAPH_\nColum nasqu\xc3\xa9 Patrick Collumb a un asil per a pobres al comtat de Longford, on hi treballava el seu pare. Era el m\xc3\xa9s gran dels vuit fills nascuts de Patrick i Susan Collumb. Quan el seu pare va perdre la feina en 1889 va marxar als Estats Units a participar en la carrera de l\'or de Pike\'s Peak, mentre que la seva mare i els germans restaren a Irlanda. Quan el seu pare va tornar el 1892, la fam\xc3\xadlia es va moure cap a Glasthule, vora Dubl\xc3\xadn, on el pare va trobar feina de gerent assistent a l\'estaci\xc3\xb3 de ferrocarril de Sandycove and Glasthule. El seu fill va assistir a l\'escola nacional._NEWLINE_Quan Susan Collumb va morir en 1897 la fam\xc3\xadlia se separ\xc3\xa0 temporalment. Padraic (com volia ser anomenat) i un germ\xc3\xa0 van romandre a Dubl\xc3\xadn, mentrre que el seu pare i la resta dels germans marxaven cap a Longford. Colum acab\xc3\xa0 l\'escola l\'any seg\xc3\xbcent i amb 17 anys pass\xc3\xa0 l\'examen per a aconseguir una passantia a l\'Irish Railway Clearing House. Va mantenir el treball fins al 1903. _NEWLINE_Durant aquest per\xc3\xadode Colum va comen\xc3\xa7ar a escriure i es va reunir amb escriptors irlandesos destacats del per\xc3\xadode com William Butler Yeats, Lady Gregory i \xc3\x86. Tamb\xc3\xa9 es va unir a la Lliga Ga\xc3\xa8lica i fou membre del primer consell de l\'Abbey Theatre. Esdevingu\xc3\xa9 visitant assidu de la Biblioteca Nacional d\'Irlanda, on hi conegu\xc3\xa9 James Joyce amb el que va fer amistat per a tota la vida. Juntament amb Arthur Griffith fou el l\xc3\xadder que incit\xc3\xa0 els aldarulls durant la producci\xc3\xb3 de l\'obra de l\'Abbey Theatre The Playboy of the Western World, cosa que li va costar l\'amistat amb Yeats._NEWLINE_Tamb\xc3\xa9 va recopilar can\xc3\xa7ons folkl\xc3\xb2riques irlandeses, inclosa la famosa She Moved Through the Fair, de la qual Colum en va escriure la major part de la lletra amb el music\xc3\xb2leg Herbert Hughes. Va obtenir una beca de cinc anys a l\'University College Dublin gr\xc3\xa0cies a un benefactor benestant estatunidenc, Thomas Kelly.\n_START_SECTION_\nPrimeres peces i poesies\n_START_PARAGRAPH_\nVa guanyar un premi del Cumann na nGaedheal per la seva obra contra el reclutament, The Saxon Shillin\'. A trav\xc3\xa9s de les seves obres es va involucrar amb la Societat Nacional de Teatre i en la fundaci\xc3\xb3 de l\'Abbey Theatre, escrivint moltes de les seves primeres produccions. La seva primera obra, Broken Soil (revisada com The Fiddler\'s House) (1903) fou representada per la Companyia Nacional Dram\xc3\xa0tica Irlandesa W. G. Fay. The Land (1905) fou un dels seus primers grans \xc3\xa8xits de p\xc3\xbablic. Despr\xc3\xa9s va escriure una altra important pe\xc3\xa7a per a l\'Abbey anomenada Thomas Muskerry (1910). _NEWLINE_Els seus primers poemes aparegueren publicats a The United Irishman, diari editat per Arthur Griffith. El seu primer llibre, Wild Earth (1907) aplegava molts d\'aquells poemes i fou dedicat a \xc3\x86. Va publicar nombrosos poemes al diari d\'Arthur Griffith, The United Irishman i crid\xc3\xa0 l\'atenci\xc3\xb3 de WB Yeats. Esdevingu\xc3\xa9 amic de Yeats i Lady Gregory. En 1908 v aescriure una introducci\xc3\xb3 a l\'edici\xc3\xb3 de l\'Everyman\'s Library d\'Edgar Allan Poe\'s Tales of Mystery and Imagination._NEWLINE_En 1911, amb Mary Gunning Maguire, companya estudiant de la UCD, David Houston i Thomas MacDonagh va fundar el diari literari de curta durada The Irish Review, que public\xc3\xa0 obres de Yeats, George Moore, Oliver St John Gogarty, i moltes altres figures del renaixement c\xc3\xa8ltic. _NEWLINE_En 1912 es cas\xc3\xa0 amb Maguire, que treballava a l\'escola experimental de P\xc3\xa1draig Pearse Scoil \xc3\x89anna a Rathfarnham, Comtat de Dubl\xc3\xadn. Inicialment la parella va viure al suburbi dublinenc de Donnybrook, on organitzaren regularment una la tert\xc3\xbalia liter\xc3\xa0ria els dimarts. Despr\xc3\xa9s van marxar a Howth, aleshores una petita vila de pescadors al nord de la capital. El 1914 van viatjar als EUA pel que havia des per una visita d\'uns pocs mesos per\xc3\xb2 que va durar vuit anys.\n_START_SECTION_\nDarrers anys i obres\n_START_PARAGRAPH_\nA America, Colum va dedicar-se a la literatura infantil i va publicar nombroses col\xc2\xb7leccions d\'hist\xc3\xb2ries per a infants, comen\xc3\xa7ant per The King of Ireland\'s Son (1916). Aquest llibre va sorgir quan Colum va comen\xc3\xa7ar a traduir un conte popular del ga\xc3\xa8lic irland\xc3\xa8s perqu\xc3\xa8 no volia oblidar l\'idioma. Despr\xc3\xa9s que fos publicat al New York Tribune,l\'il\xc2\xb7lustrador hongar\xc3\xa8s Willy P\xc3\xb3gany li sugger\xc3\xad la possibilitat de col\xc2\xb7laborar en el llibre, de manera que un conte curt esdevingu\xc3\xa9 una hist\xc3\xb2ria \xc3\xa8pica llarga. A tres dels llibres per a infants se\'ls va atorgar citacions retrospectives al Newbery Honor. Gr\xc3\xa0cies a un contracte per a llibres d\'infants amb Macmillan Publishers assol\xc3\xad seguretat financera per la rsta de la seva fida. Despr\xc3\xa9s va escrirue altres llibres com The Adventure of Odysseus (1918) i The Children of Odin (1920). Aquestes obres han estat importants per a introduir la literatura cl\xc3\xa0ssica en els infants._NEWLINE_En 1922 fou comissionat per a escriure versions de folklore hawai\xc3\xa0 per a joves. El resultat fou tres volums de contes de l\'illa. Les primeres edicions foren presentades al president dels Estats Units Barack Obama per la Taoiseach Enda Kenny quan va visitar Dubl\xc3\xadn el 23 de maig de 2011. Colum tamb\xc3\xa9 va escriure les novel\xc2\xb7les Castle Conquer (1923) i The Flying Swans (1937). De 1930 a 1933 els Colum va viure a Par\xc3\xads i Ni\xc3\xa7a, on Padraic va renovar la seva amistat amb James Joyce i s\'implic\xc3\xa0 en la transcripci\xc3\xb3 de Finnegans Wake._NEWLINE_Despr\xc3\xa9s de la seva estada a Fran\xc3\xa7a, la parella es va traslladar la ciutat de Nova York, on van treballar com a professors a la Universitat de Col\xc3\xbambia i al CCNY. Colum fou un autor prol\xc3\xadfic i public\xc3\xa0 un total de 61 llibres, sense comptar les peces dram\xc3\xa0tiques. Va adoptar la forma del drama Noh a les seves \xc3\xbaltiems obres._NEWLINE_Molly va morir en 1957 i P\xc3\xa1draic va acabar Our Friend James Joyce, en el que havien treballat plegats. Fou publicat en 1958. Colum divid\xc3\xad els seus darrers anys entre els Estats Units i Irlanda. En 1961 la Catholic Library Association el guardon\xc3\xa0 amb la Regina Medal. Va morir a Enfield (Connecticut) als 90 anys i fou enterrat al cementiri de Sant Fintan (Sutton)._NEWLINE_Quan se li preguntava com es pronunciava el seu nom, va contestar a The Literary Digest que el cognom es pronunciava igual que la paraula column. "En el meu nom, la primera a t\xc3\xa9 el so au. La pronunciaci\xc3\xb3 habitual en irland\xc3\xa8s \xc3\xa9s pau\'drig."'